Ego Galterus, Dei gratia Lingonensis episcopus, notum facio futuris et presentibus, quod filii Waufredi, Joannes, miles, et Adam nec non et Hugo, fratres, concesserunt et dederunt quicquid calumpniabant et clamabant apud Areles domui Dei de Mormento, et hec in manu nostra posuerunt, et nos concessu et voluntate eorum, fratres ejusdem domus hac donatione investivimus. Ne igitur lapsu temporis hec donatio a memoria hominum recedat, illam tam sigilli nostri impressione quam testium subscriptorum testimonio confirmavimus. Testes sunt: Petrus, decanus Barri, etc. (sic).